Jólin koma . Yfirgnæfandi líkur eru á að það gerist árlega . Jólakaffi Vinnslustöðvarinnar er að sama skapi fastur viðburður í aðdraganda hátíða í Vestmannaeyjum . Fjölmennt var í Höllinni af þessu tilefni annan sunnudag aðventu , mikil stemning og hlaðin borð veislufanga í umsjón Starfsmannafélags Vinnslustöðvarinnar . Jólasveinn leit að sjálfsögðu inn galvaskur og dreifði nammi á báða bóga til ungviðisins . Ókennisklæddir jólasveinar afhentu hins vegar starfsmönnum jólagjafir frá VSV , margnota brúsa sem halda heitu eða köldu og gjafabréf frá Íslandsbanka að verðmæti 12.500 krónur . Starfsmenn á tímamótum voru að vanda heiðraðir , annars vegar í tilefni stórafmæla og hins vegar þeir sem luku störfum á árinu og voru leystir út með gjöfum í þakklætisskyni og með árnaðaróskum . Andrea Elín Atladóttir varð fimmtug 3. september . Baldur Þór Bragason varð sextugur 22. maí . Elsbieta Chachulav varð sextug 22. ágúst . Kristján L. Möller varð sextugur 8. júlí . Sigurður Óskar Sveinsson varð sextugur 13. júní . Edward Switalski lauk störfum eftir 8 ár í VSV . Sverrir Gunnlaugsson lauk störfum eftir 31 í VSV . Á daginn kom í jólakaffinu að Jóhann Brandur var ekki á stórafmælalistanum en átti átti þar svo sannarlega heima . Hann er beðinn velvirðingar á því . Það sem verra er að hann heldur ekki á listanum fyrir tíu árum í tilefni af fimmtugsafmæli sínu . Karlinn heldur sér svo vel að í upplýsingakerfi VSV er hann alltaf skráður 25 ára og ekki degi eldri .